recursal/SuperWikiNEXT-32B huggingface dataset:
"HIDOYA" (arab. — yoʻllanma; toʻla nomi "Hidoya fi furuʼ al-fiqh" — "Fiqh sohalari boʻyicha yoʻllanma") — hanafiylikyaa keng tarqalgan shariat qoʻllanmasi (kodeksi). Uni Burhoniddin Margʻinoniy 13 yil davomida yozgan. Qoʻllanmani yaratishda Qurʼon oyatlariga, dastlabki 4 xalifa, sahobalar va tobeʼinlarning rivoyatlari, hadislar, sunniylikdagi 4 mazhab asoschilarining asarlariga tayangan. "Hidoya." 4 jild, 57 kitob, 165 bob, 152 fasldan tarkib topgan. "H."ning 1-jildi 5 kitobdan iborat boʻlib taho-rat va amaliy ibodatlar (namoz, roʻza, zakot va haj)ga bagʻishlangan. 2-jildga nikoh, taloq, qulni ozod qilish, topib olingan bolalarning nasabini aniqlash, bedarak yoʻqolganlar, she-rikchilik, vaqf huquqi kabi masalalar kiritilgan. 3-jildda oldi-sotdi, pul muammolari, kafolat, qozilarning vazifalari, guvohlik, vakolat, daʼvo, sulh, qarz berish, sovgʻa, ijara, voliylik (patronat), homiylik kabi masalalar oʻrin olgan. 4-jildda merosni taqsimlash, vasiyat, shartno-ma, ovchilik, garovga berish, jinoyatlar xususida, xun haqi toʻlash kabi masalalar yoritilgan. Burhoniddin Margʻinoniyning "H." asari yozilish uslubi boʻyicha ajralib turadi. Unda huquqiy muammolarning yechimi dast-avval mashhur faqihlarning fikr-xulosalarini bayon qilish va unga boshqa fiqh olimlarining eʼtirozlari va qoʻshilishlarini izhor qilish yoʻli bilan berilgan. Xuddi shunday umumeʼtirof etgan obroʻli faqihlar nuqtai nazaridan kelib chiq-qan holda muayyan huquqiy muammoning eng maʼqul yechimini tanlab olish mumkin boʻlgan. Shu yoʻl bilan "H."da shariat qoidalarining aynan oʻzigina emas, balki ularning mukammal asos va dalillari ham asl ravishda berilgan. "H." bir necha asr davomida koʻp musulmon mamlakatlarida huquqshunoslik boʻyicha asosiy manba hisoblangan. "H." sudlov boʻyicha qoʻllanma sifatida Oʻzbekistonda 20-asrning 20-yillarigacha — qozilar sudi bekor qilinib, shoʻrolar sud tizimi joriy qilinguncha amalda boʻldi. U baʼzi musulmon mamlakatlari oliy oʻquv yurtlarida oʻqitiladi. "H." bir necha tilga tarjima qilingan. "H."ning 1-jildi oʻzbek tilida Toshkentda 2001-yilda chop etildi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Rok Poynt - AQShning Oregon shtatidagi Jekson shtatidagi bir jamiyat. Rok Poynt Rog daryosi va Gold Hill shaharlari o'rtasida joylashgan.

Joy nomi bu joydagi geologik tuzilishdan kelib chiqqan. Yozuvchilar bu joyni bir paytlar "*Toshlar nuqtasi*" deb atab, ilk yerlashuvchilar uni Dardanelles deb atab kelishgan. 1852 yil 19 oktabr kuni bu yerda Dardanellesdagi pochtaxonasi ochildi. T'Vault mulklari Rok Poyntdan sharqda daryoning janubiy tomoniga joylashgan.

19-asrda sayohatchilar uchun Rok Poynt muhim to'xtash joy edi. 1870-yillarda qurilgan bir mehmonxona hali ham mavjud. Mahalliyda shuningdek, Rok Poyint nomli temir yo'l stantsiyasi va Rok Poynt pochtaxonasi bor edi. Bu 1859 yildan 1912 yilgacha faoliyat yuritgan va Jon B. Uayt birinchi pochta boshlig'i bo'lgan. Mahalliy "ya'ni, 1919 yilda Makkoullo tomonidan qurilgan "ya'ni beton qanoq" ko'prik bilan tanilgan, bu esa qadimgi okean yo'l (Ruta 99) ni daryo bo'ylab olib boradi.

Ma'lumotnomalar
---------------

Andoza:Jackson County, Oregon

1. ↑  *Oregon Atlas & Gazetteer*, 7th, Yarmouth, Maine: DeLorme, 2008 — 61 bet. ISBN 0-89933-347-8.
**Shahobiddin Mirzaraimovich Qirgʻizov** (1950-yil 26-oktyabr, Andijon, Andijon viloyati, Oʻzbekiston SSR) — oʻzbekistonlik olim, kimyo fanlari doktori, professor.

Biografiyasi
------------

Shahobiddin Qirgʻizov 1950-yil 26-oktyabr Andijon shahrida tugʻilgan. 1968—1973-yillarda Andijon davlat pedagogika instituti kimyo-biologiya fakultetida oʻqigan. 1973—1975-yillarda Shahrixon tumanidagi oʻrta maktabda kimyo-biologia fani oʻqituvchisi, 1975—1978-yillarda Toʻraqoʻrgʻon tumanidagi oʻrta maktabda kimyo-biologiya fani oʻqituvchisi, 1978—1986-yillarda Andijon davlat tibbiyot institutining biokimyo kafedirasida katta laborant, assistent, 1986— 1993-yillarda Andijon davlat tibbiyot instituti markaziy ilmiy tekshirish laboratoriasida kichik ilmiy xodim boʻlib ishlagan. 1989-yilda ustozi Asqarov Ibrohimjon Rahmonovich birgalikda qilingan ixtiro uchun SSSR ixtirochilar va ratsionalizator jamiyati tomonidan „SSSR ixtirochisi" unvoniga sazovor boʻlgan. 1993-yildan Andijon davlat universiteti kimyo fakulteti organik va umumiy kimyo kafedrasida assistent boʻlib ishlagan. 1995—2003-yillarda Andijon viloyati bojxona boshqarmasida viloyatlararo bojxona ekspertiza laboratoriyasida laboratoriya boshligʻi boʻlib ishlagan hamda bojxona xizmati mayori unvoniga ega boʻlgan. 2003-yildan Andijon davlat universiteti tabiiy fanlar fakulteti kimyo kafedrasida katta oʻqituvchi, dotsent, professor lavozimida ishlab kelmoqda.

### Oilasi

Oilali, 4 nafar farzandi bor.

Ilmiy faoliyati
---------------

Shahobiddin Qirgʻizov ilmiy faoliyati davomida 3 ta mualliflik guvohnomasi, 6 ta patent, 2 ta darslik, 5 ta oʻquv qoʻllanma, 2 oʻquv uslubiy qoʻllanma, 2 ta monografiya, 360 dan ortiq ilmiy maqolalari chop etilgan. 2016-yilda Oʻzbekiston Respublikasi mustaqilligining 25 yilligi esdalik koʻkrak nishoni bilan taqdirlangan.

Manbalar
--------

1. 1 2 3 4  *Oʻzbekistonning taniqli olimlari ensiklopediyasi*, 2-tom (oʻzbekcha), Toshkent: Science and Innovation, 2023 — 383 bet.
2. 1 2  „JONKUYAR MURABBIY, MEHNATKASH OLIM SHAXOBIDDIN KIRGIZOV 70 YOSHDA!" (26-oktabr 2020-yil).

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Shahlo Oʻktamovna Nurullayeva** (1973-yil 4-noyabr, Qarshi, Qashqadaryo viloyati, Oʻzbekiston SSR) — oʻzbekistonlik olima, pedagogika fanlari doktori, professor.

Biografiyasi
------------

Shahlo Nurullayeva 1973-yil 14-noyabrda Qarshi shahrida ziyoli oilasida tugʻilgan. 1990—1994-yillarda Qarshi davlat universitetining pedagogika va boshlangʻich taʼlim metodikasi fakultetida oʻqigan. Mehnat faoliyatini 1994-yilda Qarshi shahridagi 39-umumiy oʻrta taʼlim maktabida boshlangʻich sinf oʻqituvchisi vazifasidan boshlagan. 2000-yildan Qarshi davlat universitetining aspiranturasida tahsil olib, 2002—2005-yillarda Boshlangʻich taʼlim kafedrasida assistent-oʻqituvchi, 2005—2009-yillarda katta oʻqituvchi, 2009—2014-yillarda Boshlangʻich taʼlim kafedrasi mudiri lavozimida faoliyat yuritgan. 2014—2021-yillarda universitetning Pedagogika fakulteti dekani, 2021-yildan boshlangʻich taʼlim kafedrasi dotsenti, 2022-yildan kafedra professori vazifasida ishlab kelmoqda.

Ilmiy faoliyati
---------------

2007-yilda Toshkent davlat pedagogika universitetida T.Gʻafforova rahbarligida taʼlim va tarbiya nazariyasi va metodikasi (oʻzbek tili) ixtisosligi boʻyicha „Boshlangʻich sinf ona tili darslarida oʻquvchilarni mustaqil fikrlashga oʻrgatish metodikasi" mavzusidagi dissertatsiyasini himoya qilibm pedagogika fanlari nomzodi ilmiy darajasini oladi. 2012-yilda dotsent ilmiy unvoni beriladi. 2021-yilda Qarshi davlat universitetida R.Shodiyev ilmiy maslahatchiligida „Boʻlajak boshlangʻich sinf oʻqituvchilari pedagogik tayyorgarligini modellashtirish" mavzusidagi doktorlik dissertatsiyasini himoya qilib, pedagogika fanlari doktori ilmiy darajasini oladi. Shahlo Nurullayeva T.Gʻafforova bilan hammualliflikda tayyorlagan „Oʻqish kitobi" 2-sinf uchun darsligi respublika umumiy oʻrta taʼlim maktablarida darslik sifatida 2012-yildan 2021-yilga qadar qoʻllanilib kelindi. Shahlo Nurullayev tomonidan 3 ta darslik, 2 ta oʻquv qoʻllanma, 2 ta monografiya, 5 ta uslubiy qoʻllanma nashr ettirilgan. 100 dan ortiq ilmiy maqola va tezislar muallifi. 2016-yil „Xalq taʼlimi aʼlochisi" koʻkrak nishoni bilan taqdirlangan.

Manbalar
--------

1. 1 2 3 4  *Oʻzbekistonning taniqli olimlari ensiklopediyasi*, 2-tom (oʻzbekcha), Toshkent: Science and Innovation, 2023 — 383 bet.

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Jigʻildon qaynashi**, meʼda qaynashi, zarda qaynashi — toʻsh ostida va qiziloʻngach boʻylab achishish sezgisi paydo boʻlishi, meʼda suyuqligʻi aralashgan ovqat qiziloʻngachga chiqib, uning shilliq pardasiga taʼsir etishi J. q.ga sabab boʻladi. Odatda, meʼda shirasida kislota koʻpayganda roʻy beradi. Qiziloʻngach va meʼda shilliq pardasining sezuvchanligi oshganda, meʼda shirasidagi kislota miqdori oʻzgarganda, dagʻal ovqat yeyilganda, meʼdadan shira chiqishini kuchaytiradigan moddalar isteʼmol qilinganda ham jigʻildon qaynaydi. Gastrit, meʼdaichak yarasi, xoletsistit, asabiy holatlar va b. kasalliklarda kuzatiladi.

J. q.da, albatta, vrach buyurgancha davolanish kerak, chunki turli dorilarni qadeb palapartish ichaverish meʼda va qiziloʻngach shilliq pardasiga yomon taʼsir etishi mumkin. Jigʻildon qaynaganda sabzi yeyish yoki uning suvini ichish va gazi chiqarilgan Toshkent mineral suvini ichish yaxshi naf beradi. Asosiysi J. q.ga sabab boʻlgan kasallikni davolash lozim.
Jig'ildon qaynaganda quyidagi mahsulotlardan voz kechgan ma’qul:

```
   Qovurilgan, sho’r, achchiq va yog’li taomlar;
   apelsin, limon va laym. Ular tarkibida kislota mavjud bo’lib, bu oshqozonning kislotalilik darajasini sezilarli darajada oshiradi;
   Pishiriqlar va qandolat mahsulotlari;
   Shokolad;
   Tomat pastasi;
   Achchiq qahva va choy;
   Spirtli ichimliklar;
   Gazlangan ichimliklar.
```

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Nasriddinbek**, Nasriddin xon (1850, Qoʻqon —1876-yildan soʻng, Toshkent), — Qoʻqon xoni (1875-yil iyul—oktabr). Andijon xokimi (1865— 75). Xudoyorxonning katta oʻgʻli. "Poʻlatxon" qoʻzgʻoloni davrida lashkarboshi Abduraxmon Oftobachi tomonidan yuborilgan lashkar qo'zg'olonchilar tomoniga o'tib ketadi va amaldorlar tomonidan otasiga qarshi uyushtirilgan fitnada qatnashadi. Ilojsiz sharoyitda qolgan Qo'qon xoni tomonidan Nasriddinbek va xon qo'shini yuboriladi va qo'zgolonchilarga qo'shiladi. Keyinchalik, Toshkentga qochib ketgan Xudoyorxon oʻrniga xon qilib koʻtariladi. K.P. Kaufman 1875-yil 22-sentabrda Nasriddinbekni Margʻilonda ogʻir shartlar bitilgan shartnomaga imzo chekishga majbur qiladi. Unga koʻra, N. oʻzini Rossiya general gubernatorining "sodiq quli" deb tan olgan. Sirdaryoning oʻng sohilidagi yerlar Namangan va Chuyet shaharlari bilan birga Rossiya ixtiyoriga oʻtishi va 2 mln. rubl miqdorida kontributsiya (tovon) toʻlanishi lozim boʻlgan. Mazkur bitimdan norozi boʻlgan xalq qoʻzgʻolon koʻtargan va 9-oktabrda qoʻzgʻolonchilar Qoʻqonni egallashgan. Nasriddinbek Xoʻjand orqali Toshkentga kelgan. Nasriddinbek Andijonda muhtasham Madrasa va jome masjidi qurdirgan.

Madaniyat
---------

Nasriddinbek beklik davrida Andijonda hashamatli madrasalar, Jomiy masjidi qad rostladi.

Adabiyot
--------

* Mirzaolim Mushrif, Qoʻqon xonligi tarixi, T. 1995; Bobobekov H.N. Qoʻqon tarixi, T. 1996.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |


|  |  |  |  |  |  |
| --- | --- | --- | --- | --- | --- |
| 

| * k
* m
* t

Qoʻqon Xonlari |
| --- |
|  |
| 1709–1883 | 
* Shohruxbiy (1709–1721)
* Abdurahimbiy (1721–1733)
* Abdulkarimbiy (1733–1750)
* Abdurokhmon-Botir (1750)
* Erdonabiy (1750–1752)
* Bobobek (1752–1753)
* Erdonabiy (1753–1764)
* Suleymon (1764)
* Shohruh III (1764)
* Norboʻtabiy (1764–1801)
* Olimxon (1801–1810)
* Umarxon (1810–1822)
* Muhammad Alixon (1822–1842)
* Sheralixon (1842–1845)
* Murodxon (1845)
* Xudoyorxon (1845–1852)
* Abdulabiy (1852-1853)
* Xudoyorxon (1853–1858)
* Mallaxon (1858–1862)
* Murodxon II (1862)
* Xudoyorxon (1862–1865)
* Mohammad Sultonxon (1863–1866)
* Xudoyorxon (1866–1875)
* Nasriddinbek (1875)
* Poʻlatxon (1875)
* Nasriddinbek (1875–1876)
 | 
 |

 |
**David Shapell** (1921-yil 4-fevral – 2015-yil 8-fevral) – Polshada tugʻilgan amerikalik koʻchmas mulk ishlab chiqaruvchisi va Los-Anjeleslik (Kaliforniya) filantrop. U Janubiy Kaliforniyadagi *Xolokostdan* omon qolgan eng yirik koʻchmas mulkni rivojlantirish kompaniyalaridan birining hammuassisi boʻlib, AQSh va Isroilda yahudiylarning xayriya ishlarini qoʻllab-quvvatlagan.

Yoshligi
--------

David Shapel 1921-yili 4-fevralda Polshadagi shtetlning Volbrom shahrida *David Czapelski* nomi bilan tugʻilgan. Uning otasi gʻoz fermasida ishlagan.
U Ikkinchi jahon urushi paytida Polshadan qochib ketib, urushning qolgan qismida Sovet nazorati bilan Polsha armiyasida jang qiladi. Urush oxiriga kelib, uning oila aʼzolarining koʻpchiligi natsistlar tomonidan oʻldirilib, faqat bitta ukasi Natan Shapell va singlisi tirik qolgan.
Shapel urush tugagandan keyin, Germaniyada yashaydi va 1950-yillarning boshlarida Qoʻshma Shtatlarga hijrat qiladi.

Karyerasi
---------

David Shapell dastlab Michigan shtatining Detroit shahrida akasi Natan bilan birga qarindoshining oziq-ovqat doʻkonida ishlagan.
Ular 1955-yili Los-Anjelesga (Kaliforniya) koʻchib oʻtishib, qaynogʻasi Max Webb bilan birgalikda koʻchmas mulkni rivojlantirish kompaniyasiga asos solishadi. U Janubiy Kaliforniyadagi eng yirik ishlab chiquvchilardan biri boʻlgan *Shapell Industries* nomi bilan mashhur boʻlib, keyinroq 2013-yili Toll Brothers tomonidan sotib olingan.

Shaxsiy hayoti
--------------

Shapell pravoslav yahudiy edi. U urush oxirida Xolokostdan omon qolib, Bergen-Belsen kontslageridan ozod qilingan Fela Shapell bilan oltmish besh yoshida turmush qurishgan. Ularning uchta farzandi bor edi: Rochelle, Benjamin va Irvin. Ular Kaliforniyaning Los-Anjeles shahrida istiqomat qilishgan.

Oʻlimi
------

David Shapell 2015-yilning 8-fevralida Isroilda oʻpka saratoni va pnevmoniya bilan kurashib, toʻqson toʻrt yoshida vafot etgan. U Isroilning Bei Shemesh yaqinidagi Eretz Hachaim qabristoniga dafn qilingan.

Manbalar
--------

1. 1 2 3 4 5 6  Steve Chawkins, David Shapell dies at 94; immigrant was devoted to Holocaust remembrance, *Los Angeles Times*, February 26, 2015
2. 1 2 3 4 5 6  Jeremy Sharon, David Shapell, philanthropist and Holocaust survivor, dies at age 94, *The Jerusalem Post*, February 11, 2015
3. 1 2  David Shapell, developer and philanthropist, dies at 94, *The Jewish Journal of Greater Los Angeles*, February 10, 2015
4. ↑  Andrew Khouri, Toll Bros. to buy Shapell Industries' home building unit, *Los Angeles Times*, November 7, 2013
**Veszprem** (veng.: *Veszprém*, nemischa:) — Vengriyaning eng qadimgi shaharlardan biri, Vesprem okrugining ma’muriy markazi. Aholisi 2014-yil 1 yanvar holatiga 60 788 nafar kishidan iborat.

 Veszprem, eski shahar

Geografiya va transporti
------------------------

Shahar Shed daryosining ikkala tarafida, Budapeshtdan 110 kilometr janubi-g‘arbda va Balaton ko‘li qirg‘og‘idan 15 kilometr uzoqlikda joylashgan. Vesprem Budapesht, Sekeshfexervar Dyor va uning atrofidagi shaharlar bilan avtomobil yo‘llari orqali bog‘langan. Shahar orqali Sekeshfexervar-Vesprem-Sombatxey temir yo‘li o‘tadi. Budapeshtga poyezdda  borish vaqti taxminan 2 soatga boradi.

Tarixi
------

Vesprem - Vengriyaning eng ko‘hna shaharlaridan biri sanaladi. U avliyo qirol Ishtvan hukmronligi davrida asos solingan, ammo solnomachi knyazь Bela IIIning xabariga ko‘ra, vengerlar bu hududga kelganida Vesprem qal’asi qurilgan qoya ustida bino bo‘lgan. Bu, ehtimol, Buyuk Karl davrida qurilgan franklar istehkomi edi. Vesprem Vengriyadagi birinchi yepiskoplardan biri bo‘ldi, 1009-yilda tashkil etilgan. Vesprem episkoplari uzoq vaqtdan beri Vengriya qirollariga toj kiyish sharafiga ega bo‘lgan, shuning uchun Vesprem "qirollar shahri" deb nomlangan. Vesprem yepiskoplari qo‘lidan Vengriyaning barcha malikalari avliyo Ishtvanning rafiqasi Gizeladan boshlab, Vengriyaning so‘nggi malikasi, Karl I Gabsburgning rafiqasi Sita Burbon-Parmagacha tojga egalik qildilar. 1001-yilda shaharda Avliyo Maykl bosh cherkovi (sobor) qurilgan, keyinchalik u bir necha marta qayta bunyod etilgan.

 
XIII asrga kelib, Vesprem qal’asi mustahkam devorlari bo‘lgan tik va qoyali tepalikdagi baquvvat devor qal’aga aylandi. 1241-yilda mo‘g‘ul qo‘shini uni ololmay, shahardan chekindi. 1552-yilda Vesprem turklar tomonidan bosib olinadi, ammo ular tezda qal’adan quvib chiqarildi, buning sharafidan shaharda Vengriyaning boshqa shaharlariga qaraganda ko‘proq o‘rta asr yodgorliklari saqlanib qoldi.

Shaharning rivojlanishi uning katta hududini egallab, atrofdagi tepaliklarga tarqalishiga olib keldi.

 Episkop saroyi
 Gisella ibodatxonasi
 Ratusha

Galereya
--------

* Avliyo Mixsail soboriAvliyo Mixsail sobori
* Piarlar cherkovi va monastiriPiarlar cherkovi va monastiri
* yong'in minorasiyong'in minorasi
* Qahramonlar darvozasiQahramonlar darvozasi
* Ovaros Ter maydoniOvaros Ter maydoni
* Pozasi uyiPozasi uyi
* Ishtvan va Gizella haykaliIshtvan va Gizella haykali
* Avliyo Troisa maydoniAvliyo Troisa maydoni

Manbalar
--------

1. ↑  Ежегодное издание «Административная Венгрия», Центральное Статистическое Бюро, 2014.

Adabiyot
--------

* Vengriya. Qoʻllanma. Dunyo bo'ylab, 2007 yil. ISBN 978-5-98652-117-6

Havolalar
---------

* Shahar rasmiy sayti(ingl.) )
* Funiq.hu saytida Veszprem (rus. )
**LED yoʻl belgilari** — yorugʻlik indikatsiyali yoʻl belgilari. Ular yaxlit korpusdagi ruxlangan poʻlatdan yoki qalinligi 0,8 mmli metall asosida „impulsli mil" applikatsiya usulida yasaladi. Elektr taʼminoti 12V kuchlanishli avtomobil akkumulyatoridan yoki 220/12V moslashtirilgan qurilmadan taʼminlanadi. LED yoʻl belgilari tayyorlashga buyurtma berilganda elektr kuchlanishini boshqacha qilib oʻrnatish mumkin, masalan 36V.LED lampochkalari xonadon va binolarda bo‘ladi.Ularning kuchlanishi 12 va 37V gacha bo‘ladi.

Xususiyatlari
-------------

Kunning vaqti va ob-havo sharoitlariga qarab, lavha maʼlumotlarini oʻzgartirish imkoni bor. LED lardan foydalanilgani tufayli ular tunda va tumanli ob-havoda yaqqol koʻrinadi. Axborot oʻzgarishlarini nazorat qilish imkoniyati mavjud:

* kompyuter yordamida boshqarish (boshqaruv kabeli orqali);
* lavhaning orqa tomonidagi kalitlar orqali boshqarish;
* LED yoʻl belgilari quyosh batareya modulli boʻladi.

Samaradorligi
-------------

LED indikatsiyali yoʻl belgilardan foydalanish haydovchilarning eʼtiborini tezyurar yoʻllarning oʻta xavfli uchastkalarida, taʼmirlash yoki ekspluatatsion ishlar olib boriladigan joylarda jalb qilish imkonini beradi. Bunday belgilarning samaradorligi beqiyosdir. Haydovchi nur qaytaruvchi yuzani, qachonki, mashinasi farasining nuri tushganda koʻradi, LED indikatsiyali yoʻl belgisini esa shu yoʻl uchastkasining eng uzoq koʻrish masofasidan va turli burchak ostida koʻra oladi. Shu sababli, transport vositasining haydovchisi yoʻlning xavfli qismiga yaqinlashishidan oldin xavfsizlik choralarini oldindan koʻrish imkoniyatiga ega boʻladi.

Magistral yoʻllarda LED yoʻl belgilari
--------------------------------------

Soʻnggi yillarda avtomobil yoʻllarida haydovchilarni yoʻldagi maʼlumotlardan ogohlantirish uchun LED belgilaridan foydalanilmoqda. Foydalanish maqsadiga qarab, LED yoʻl belgilarining bir nechta turi mavjud:

* Ogohlantirishlarni koʻrsatish uchun oʻzgaruvchan maʼlumotlarga ega LED yoʻl belgilari

* Yuk tashuvchi transport harakatini taqiqlovchi belgiYuk tashuvchi transport harakatini taqiqlovchi belgi
* Tezlikni cheklovchi belgiTezlikni cheklovchi belgi
* Xavf haqida ogohlantiruvchi belgiXavf haqida ogohlantiruvchi belgi

* Harakatlanish parametrlari, ogohlantirishlar va meteorologik parametrlarni koʻrsatish uchun oʻzgaruvchan maʼlumotli yoʻl belgilari

* Xavf haqida ogohlantiruvchi belgiXavf haqida ogohlantiruvchi belgi

* Harakatlanish parametrlari, ogohlantirishlar va meteorologik parametrlarni koʻrsatish uchun oʻzgaruvchan maʼlumotli birlashgan yoʻl belgilari

*

Manbalar
--------
**Savanna** (ispancha Sabana) — tropik oʻrmonlar va choʻllar oraligʻida tarkib topgan biom tipi. S. qurgʻoqchil va sernam mavsumlar aniq almashinadigan va yillik yogʻin 250–2000 mm boʻlgan sharoitlarda rivojlanadi. Afrikada materikning 40% Sdan iborat. S.da boʻliq oʻtlar (1m dan 3 m gacha va baʼzan undan ham baland, asosan, gʻalla gullilar) orasida yakka va toʻptoʻp daraxtlar hamda butalar usadi. Ular soyabonsimon koʻrinishga ega. Afrika S.siga oʻxshash zonalar Janubiy Amerika (kampos, lyanos), Janubiy Osiyo va Avstraliyaning shim.sharqida qam uchraydi (yana qarang Savanna zonalari).

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**NFT** (inglizcha: *non-fungible token*, —"oʻzaro almashinmas token"), shuningdek, **noyob token** – bu kriptografik tokenlarning bir turi boʻlib, uning har bir nusxasi noyob (oʻziga xos) hisoblanadi va boshqa oʻxshash token bilan almashtirilishi yoki oʻzgartirilishi mumkin emas. Odatda tokenlar tabiatiga koʻra oʻzaro almashuvchan boʻladi.

Oʻzaro almashinmas token - kriptovalyutalarda qoʻllaniladigan mexanizm orqali sertifikatni uzatish imkoniyatiga ega raqamli ob'ektning kriptografik sertifikati. Tokenning o'zi mualliflik huquqi to'g'risidagi qonun kontekstida raqamli aktivga egalik qilish huquqini tasdiqlamaydi. NFT ob'ektdan nusxa ko'chirishga to'sqinlik qilmaydi, u faqat egasiga raqamli artefakt nusxalaridan biri asosida yaratilgan "raqamli token" ni beradi. Xuddi shu fayl uchun bir nechta turli tokenlarni yaratish uchun hech qanday to'siq yo'q. Ammo agar ishtirokchilar NFTni faqat haqiqiy egasi shakllantirishi mumkinligiga rozi bo'lishsa va NFTning keyingi o'tkazilishi faqat asl raqamli ob'ektga tegishli huquqlarning o'tkazilishi munosabati bilan sodir bo'lsa, u holda NFT hozirgi egasini ko'rsatuvchi belgi sifatida harakat qilishi mumkin. ob'ektning.

1. ↑  Кузнецова 2021. sfn error: no target: CITEREFКузнецова2021 (help)
2. ↑  Корнеев 2021. sfn error: no target: CITEREFКорнеев2021 (help)
**Oleg Nikolayevich Malgin** — kon muhandisi, foydali qazilma konlarini ochiq usulda qazib olish sohasidagi olim, SSSR Davlat mukofoti sovrindori (1977).

Tarjimai holi
-------------

1937-yil 5-martda Prjevalskda geografiya o‘qituvchisi oilasida tug‘ilgan.
Oʻrta Osiyo politexnika institutini togʻ-kon muhandisi mutaxassisligi boʻyicha tamomlagan (1959).
1959-yildan 2009-yilgacha Navoiy kon-metallurgiya kombinatida (O‘zbekiston): 1961-yil yanvargacha 3-son bo‘linmasi kon ustasi, (Navoiy), so‘ng uchastka boshlig‘i, karyer bosh muhandisi, Shimoliy kon boshqarmasi 5-son karyer boshlig‘i, Shimoliy kon boshqarmasi boshligʻi (Uchquduq), 1969-yildan Markaziy kon boshqarmasi (Zarafshon shahar) bosh muhandisi, 1970-yildan kon boshqarmasi (Navoiy) oʻrinbosari, soʻng boshligʻi, 1976-yildan Markaziy ilmiy-tadqiqot laboratoriyasi boshligʻi, 1984-yildan 2009-yilgacha kon ishlari bo‘yicha kombinat bosh muhandisi o‘rinbosari.
Texnika fanlari nomzodi (1982). Texnika fanlari doktori (2004), dissertatsiya mavzusi — „Murakkab tuzilmali konlarni chuqur konlar orqali oʻzlashtirish strategiyasini ilmiy-texnik asoslash: Muruntov karyeri misolida".
Ijodlari:
• Kucherskiy N.I. Malgin O.N. Lukyanov A.N. Mazurkevich A.P. Sytenkov V.N. Filippov S.A. Kelib chiqishi endogen bo‘lgangan murakkab strukturaviy konlarni ochiq usulda qazib olish jarayonlarini takomillashtirish. Monografiya. O‘zbekiston Respublikasi Fanlar akademiyasi „Fan" nashriyoti. Toshkent. 1998-yil. 254 bet.
• Malgin O.N. Shemetov P.A. Lashko V.T. Kolomnikov S.S. Chuqur karyerlarda davriy-oqimli kon texnologiyasini takomillashtirish. Monografiya. O‘zbekiston Respublikasi Fanlar akademiyasi „Fan" nashriyoti. Toshkent. 2002-yil. 144 bet.
• Malgin O.N. Rubtsov S.K. Shemetov P.A. Shlykov A.G. Ochiq konda burg‘ulash va portlatishning texnologik jarayonlarini takomillashtirish. Monografiya. O‘zbekiston Respublikasi Fanlar akademiyasi „Fan" nashriyoti. Toshkent. 2003-yil. 200 bet.
• Malgin O.N. Sytenkov V.N. Shemetov P.A. Chuqur karerlarda davriy-oqim texnologiyasi. Monografiya. O‘zbekiston Respublikasi Fanlar akademiyasi „Fan" nashriyoti. Toshkent. 2004-yil. 336 bet.
SSSR Davlat mukofoti sovrindori (1977-yil, Uchquduq konini oʻzlashtirgani uchun) — jamoa tarkibida: L.M.Demich, L.D.Efanov, B.N.Zizdo, O.N.Malgin, P.L.Nijnikov, A.A.Petrov, B.I.Shvartsman, A.P.Shepetkov — NKMK; V.V.Mixaylov — Birinchi Bosh boshqarmasi; L.X.Malskiy, L.G.Podolyako — loyihalashtirish instituti.
O‘zbekiston Respublikasida xizmat ko‘rsatgan sanoat xodimi. Mehnat Qizil Bayroq ordeni, medallar, shu jumladan XXYK kumush medali (1985-yil — Muruntov karerida DOT majmuasini ishlab chiqish va joriy etilgani uchun), uch darajali „Konchilar shon-sharafi" belgilari bilan taqdirlangan.
Hozirda (2019) Rossiyada yashaydi.

Manbalar
--------
Ushshoqiylik
------------

**Ushshoqiy** (turkcha. **Uşşaki**) – islom tasavvufining xilvatiylik tariqatining bir tarmogʻi boʻlib, unga Sayyid Hasan Xusomiddin asos solgan. Xusomiddin ismining tarjimasi **"dinning o‘tkir qilichi"** degan ma’noni anglatadi. U hijriy 880-(milodiy 1473) yili O‘zbekistonning Buxoro shahrida tug‘ilgan. U Hoji Tebaruk ismli savdogarning o‘g‘li bo‘lib, uning nasl-nasabi Imom Hasan, xalifa Ali va oxir-oqibat payg‘ambar Muhammad alayhissalomga qadar davom etadi.

Kelib chiqishi
--------------

U o‘zining islomiy ilmi va tasavvufiy ta’limotining poydevorini otasi nazoratida qurdi. Keyin u amir Ahmad Samarqandiy deb atalgan vakolatli ma’naviyat ustozi orqali fazilatli, bilimli, yetuk inson bo‘lib yetishdi va o‘z ma’naviy yo‘lida olg‘a intilish uchun u bilan qolishga qaror qildi. Bu yo‘lda matonat va sodiqlik ko‘rsatgani uchun ustozi unga islom tasavvufining **Nurbaxshiyya va Kubroviyya** tariqatlarining "Xilofatnoma"sini (rasmiy vakillik) berdi. Otasining o‘limi uning hayotida muhim rol o‘ynadi va u oilaviy biznesni Turkiyaning sharqiy Arzinjon shahrida bo‘lgan akasiga topshirishga qaror qildi.

Ustoz Amir Ahmad
----------------

Ustozi **Amir Ahmad Samarqandiy** vafotidan so‘ng u rasman islom ilmlarini o‘rgatish, kubroviyya va nurbaxshiya tariqatlarini ta’lim berish vazifasini o‘z zimmasiga oldi. Bu vaqt ichida u Usmonli imperiyasining **shahzodasi** Murodga bo‘lajak hukmdorlik haqida xushxabar berdi. Sulton bo‘lgandan so‘ng, Murod III nomi bilan mashhur bo‘lgan shahzoda Murod, muhtaram pirni qat’iyat bilan Istanbulga taklif qiladi. U taklifni qabul qilib, ta’limotini muqaddas shahar Istanbulda davom ettirdi. Tassavufda komil ustoz bo‘lgunga qadar u Sinoniy yo‘lining asoschisi **Ibrohim Ummi-Sinon** bilan uchrashadi. Undan Sinoniy yo‘lining xalifa nomini oldi, shundan so‘ng Hasan Xusomuddin Ushshoqiy tariqatiga asos soldi. U Sulton Murod III rag‘bati bilan Istanbulning Kasımpasha tumanida o‘zining rasmiy darvesh qarorgohini tashkil etadi. U hijriy-1001(milodiy-1593)yili Makkaga so‘nggi **haj** safaridan qaytish chog‘ida **121** yoshida Konyada vafot etgan. Hozirda uning qabri Qosimpashadagi Ushshaki dargohidadir.

Manbalar
--------
**Sunbuliy tariqati** **-** Turkiyada ko‘proq "Sunbul afandi" nomi bilan mashhur bo‘lgan Sunbul Sinon afandi tomonidan asos solingan Xilvatiya tariqatining bir tarmog‘idir. Sunbul afandi 1464-yilda yoki 1475-1480-yillarda Turkiyaning Merzifon shahrida tug‘ilgan. U Istanbuldagi Koja Mustafo Posho masjidida Xilvatiy tariqati shayxi Muhammad Jamoliddin Xilvatiy huzurida darvesh boʻldi.

Shayx Muhammad Jamoliddinning xalifi
------------------------------------

Shayx Muhammad Jamoliddinning xalifi yoki vakili bo‘lganidan keyin u Misrga yuboriladi va u yerda Xilvatiy tariqatini yoydi. Shayxining vafotini eshitib, Istanbulga qaytib keladi. U Istanbulning Fotih tumanidagi Koja Mustafo Posho takkasiga dafn etilgan. Bir necha yuz yillar davomida bu takka Sunbuliy tariqati markazi bo‘lib xizmat qilgan, bu tariqatning barcha buyuk shayxlari ushbu takkaga dafn etilgan.

ziyoratgoh
----------

Turkiya jumhuriyatga aylanganda, Sunbuliy takkasi ham yopildi. Keyinchalik u masjid ko‘rinishida qayta ochildi va hozirda ham faoliyatini davom ettirmoqda. Sunbul afandining maqbarasi Turkiyadagi **taqvodor musulmonlarning ziyoratgohi bo‘lib qolmoqda.**

Manbalar
--------
**Kildallan** (irland tilidan olingan boʻlib, Cill Dalláin, yaʼniy „Dallán Forgaill cherkovi" degan maʼnoni bildiradi) – Irlandiyada Westmeathokrugi Moygoish baronidagi Templeoran fuqarolik cherkovida joylashgan shaharchalardan biri hisoblanadi. 

Qirollik kanalidagi Kildallan koʻprigi, Westmeath okrugi- geograph.org.uk – 831657

Geografiyasi
------------

Kildallan shimolda Sonna Demesne va Shimoliy Kildallan shaharchalari bilan, gʻarbda Cartron shaharchasi, janubda esa Gaddrystown shaharchasi bilan, sharqda Parcellstown va Slane Beg shaharchalari bilan chegaralangan. Ushbu mintaqadagi 356 futga yetadigan *Kildallan tepaligi*, *Qirollik kanali*, *plantatsiya*, *kichik oqimlar* va *hovuzlar* asosiy geografik xususiyatlaridan hisoblanadi. Kildallan shaharchasi R393 yoʻli (Irlandiya), L5805 mahalliy yoʻli va kichik yoʻllar orqali oʻtadi. Shaharning yer maydoni umumiy 225 gektarni oʻz ichiga oladi.

Etimologiyasi
-------------

1655-yili Down Survey xaritasida shaharchaning nomi *Killdolan* va *Killdelan* deb yozilgan boʻlib, egasi Ser Oliver Tuite ekanligi aytilgan. Shimoliy Kildallan oʻsha paytlarda alohida shaharcha boʻlmay, Kildallanning bir qismini tashkil etgan. U 1836-yili *Ordnance tadqiqoti* oʻtkazilganiga qadar ajratilmagan. Tadqiqotlardan soʻng, 1685-yili William Petty xaritasida *Killdellan* sifatida tasvirlangan.

Antik buyumlari
---------------

1. Kildallan koʻprigi, 1809-yili Qirollik kanali ustidan qurilgan.
2. Kanal ostidagi tunnel, 1836-yildagi Ordnance Survey xaritasida koʻrsatilgan.
3. Sonna milliy maktabi, 1422-sonli rolik. Bu 1836-yildagi Ordnance Survey xaritasida Kildallanda joylashgan edi, ammo keyinchalik u hozirgi Odhran Naofa Sonna milliy maktabi deb ataladigan Cartron shaharchasiga koʻchiriladi. Folklor 1938-yilda maktabda yozilib, Duchas veb-saytida joylashtiriladi.
4. Kildallan uyi.

Manbalar
--------

1. ↑  „Kildallon Lock No 30 – Gazetteer – CanalPlanAC".
2. 1 2  „Down Survey Maps | The Down Survey Project". *downsurvey.tcd.ie*.
3. ↑  „Down Survey Maps | the Down Survey Project".
4. ↑  „Kildallan Bridge, CARTRON, Cartron, County Westmeath". *Buildings of Ireland*.
5. ↑  „Home". *sonnans.ie*.

Havolalar
---------

* Saint Dallán Forgaill (c.560 -c.640), alias Eochaid Éices
* The IreAtlas Townland Data Base
**Valentin Yevgeniyevich Tsoy** (1952-yil 29-noyabr, Samarqand – 2021-yil 12-iyun) – rossiyalik siyosatchi, tadbirkor, Rossiya Federatsiyasi Davlat Dumasining Xabarovsk oʻlkasi deputati (1995–1999), iqtisodiyot, texnologik jarayonlarni boshqarish, neft, neft va gaz konlarini loyihalash va qurish, 2D, 3D, 4D matematik modellashtirishni tashkil etish, standartlashtirish sohasi mutaxassisi. Iqtisodiyot fanlari doktori (2005). KPSS (1974) / Kommunistik partiya aʼzosi (1994–1995).

Hayoti
------

Tsoy 1952-yil 29-noyabrda Oʻzbekiston SSR Samarqand viloyati Juma shahrida tugʻilgan. Millati koreys.

1973-yildan Primorsk oʻlkasining Kirov tumanida qishloq xoʻjaligida ishlagan. 1977-yildan Xabarovsk oʻlkasida Xabarovsk broyler parrandachilik fermasida usta, soʻngra ishlab chiqarish direktori oʻrinbosari lavozimlarida ishlagan. 1979-yilda Primorskiy qishloq xoʻjaligi institutini tamomlagan. 1985-yildan – Xabarovsk „Ptitseprom" tresti direktori boʻlgan.

1988-yildan – Ekspa konserni boshqaruvi raisi, 1995-yilda Rossiya Federatsiyasi hukumati qoshidagi Xalq xoʻjaligi akademiyasini tamomlagan.

Iqtisodiyot fanlari doktori, „Globallashuv sharoitida Rossiya iqtisodiyotini barqaror rivojlantirish strategiyasini shakllantirish" mavzusidagi dissertatsiya yoqlagan.

Siyosiy faoliyati
-----------------

1990-yilda Xabarovskning 249-sonli bir mandatli okrugidan RSFSR xalq deputati etib saylangan.

U Rossiya Federatsiyasi Oliy Kengashining Xalqaro ishlar va tashqi iqtisodiy aloqalar qoʻmitasi tarkibida Osiyo-Tinch okeani mintaqasi boʻyicha quyi qoʻmita raisi boʻlib ishlagan. Tsoy 1991-yilda SSSR parchalanishiga qarshi ovoz bergan 43 deputat orasida edi.

1993-yil oktyabr oyida RSFSR Oliy Kengashi himoyachilari tomonida edi.

1996-yil dekabr oyida Xabarovsk oʻlkasi maʼmuriyati boshligʻi lavozimiga oʻz nomzodini qoʻydi. Tsoy 6,23 foiz ovoz olib, amaldagi rahbar Viktor Ishayevdan (84,93 foiz) keyin ikkinchi boʻldi. Ishayevga nisbatan tanqidiy pozitsiyani egalladi.

Manbalar
--------



1. ↑  12 iyunya na 69-m godu ushel iz jizni Tsoy Valentin Yevgenevich
2. ↑  „Цой Валентин Евгеньевич".  www.duma.gov.ru. Qaraldi: 3-sentyabr 2016-yil.
3. ↑  Цой, Валентин Евгеньевич (2005-01-01). *Формирование стратегии устойчивого развития российской экономики в условиях глобализации*. .
4. ↑  „Корё Сарам — Записки о корейцах".
5. ↑  Na 186 gektarax plantatsiy raspolojennix v Lazovskom, Vyazemskom i Bikinskom rayonax zavozili 2-x letnie sajensi jenshenya iz severa KNDR, cherez 6 let sami proizvodili semennoy material na Dalnem Vostoke.
6. ↑  Цой, Валентин Евгеньевич (2005-01-01). *Формирование стратегии устойчивого развития российской экономики в условиях глобализации*. .
7. ↑  „Как проходили выборы в Хабаровском крае в 1996 и 1999 годах << Политика, Власть | Debri-DV".  debri-dv.com. Qaraldi: 3-sentyabr 2016-yil.
8. ↑  „Мы пахали... << Политика, Власть | Debri-DV".  debri-dv.com. Qaraldi: 3-sentyabr 2016-yil.
**Aʼzam Kamolov** (1912-yil, Samarqand viloyati, Rossiya imperiyasi – 1971-yil 14-oktyabr, Dushanbe, Tojikiston SSR, SSSR) – bastakor, sozanda, dirijyor. U Tojikiston SSR xalq aktyori.

Hayoti
------

Aʼzam Kamolov 1912-yilda Rossiya imperiyasiga qarashli boʻlgan Samarqand viloyatida tugʻilgan. Oʻrta maktabni tamomlagach, 1947-yil Moskva konservatoriyasiga oʻqishga qabul qilingan. U 1927-yil „Sanʼat ixlosmandlari" sozandalar guruhiga asos soldi. Aʼzam Kamolov 1930-yildan 1932-yilgacha Samarqand viloyati musiqa va drama teatrida dirijyor boʻlib ishladi. 1932-yildan 1935-yilgacha esa, Samarqand yahudiylar musiqali teatrida dirijyor sifatida faoliyat yuritdi. 1935-yildan 1938-yilgacha Tojikiston davlat drama teatrida bosh dirijyor sifatida ishladi. Aʼzam Kamolov 1950-yildan 1971-yilgacha Tojikiston xalq musiqasi orkestrida sozanda boʻlib faoliyat yuritdi. U 1971-yilning bahor faslida Tojikiston Vazirlar Kengashi huzuridagi Televideniye va radio qoʻmitasi raisi lavozimiga tayinlandi. Aʼzam Kamolov 1971-yil 14-oktyabr kunida Tojikiston SSRning Dushanbe shahrida vafot etadi.

Ijodi
-----

Aʼzam Kamolov 1929-yilda teatrda oʻz faoliyatini boshladi. U Toshkent va Samarqand shaharlaridagi teatrlarda dirijyorlik qildi. Faoliyati davomida, Halima Nosirova va Tamaraxonim kabi ijodkorlar bilan tanishdi. U 1936-yili Tojikistonga koʻchib borib, teatrlardagi turli kuylarni bastalagan. U 1941-yil Moskvada boʻlib oʻtgan tojik musiqalari festivalida faol ishtirok etganligi uchun, „Lenin ordeni" bilan mukofotlangan. Aʼzam Kamolov 1942-yilda ijodiy safar bilan Eronda boʻladi. Uning muvaffaqiyatli dirijyorlik qilgani uchun, jamoadoshlari „Oltin qoʻlli Aʼzam" deb eʼtirof etishgan. Namunali faoliyati uchun Aʼzam Kamolov „Mehnat Qizil Bayroq ordeni" bilan mukofotlangan.

Manbalar
--------

1. ↑  „Аъзам Камолов". pressa.tj. Qaraldi: 18-sentabr 2023-yil.
2. ↑  „Musiqayi Azamiy Kamol". Qaraldi: 18-sentabr 2023-yil.
**Anorboy Abbasovich Eshmatov** (1958-yil 17-yanvar, Bulungʻur tumani, Samarqand viloyati) – Oʻzbekiston qahramoni, Shuhrat medali, El-yurt hurmati ordeni sohibi.

Tarjimai holi
-------------

Eshmatov Anorboy Abbasovich 1958-yil 17-yanvarda Samarqand viloyatining Bulungʻur tumanida tugʻilgan. 1985-yilda Toshkent qishloq xoʻjaligi institutini (hozirgi Toshkent agrar universiteti) tamomlagan. 1980-yilda Paxtakor tumanidagi shirkat xoʻjaligi hisobchisi, brigada boshligʻi, 1997-yilda esa „Anvar" fermer xoʻjaligi boshligʻi boʻlgan. 2012—2017-yillarda Jizzax viloyati fermerlar kengashi raisi sifatida faoliyat olib borgan. 2014—2019-yillarda Oʻzbekiston Respublikasi Oliy Majlisi Senatining aʼzosi boʻlgan. 2023-yilning 17-iyul kuni Paxtakor tumanidagi Anorboy Eshmatov fermer xoʻjaligida qishloq xoʻjaligida amalga oshirilayotgan islohotlarning borishi va bugungi kundagi agrotexnik tadbirlar yuzasidan seminar boʻlib oʻtgan.

> Turmushimizda tub oʻzgarishlarning qaysi birini aytib beray, qishloqlarni obodonlashtirish dasturlari boʻyicha amalga oshirilgan ishlar koʻz oʻngingizda namoyon boʻlmoqda. Bunga birgina „Manas" qishlogʻining obod qoʻrgʻonga aylangani misol boʻla oladi. Аyni paytda viloyatda 7 ming 200dan ziyod fermer xoʻjaligida 43 mingdan ortiq kishi mehnat qilmoqda. Gʻalla toʻliq fermer xujaliklari tomonidan yetishtirilayotir. Yaqin oʻtgan yillarda faqat paxta va gʻalla yetishtirib kelingan hududlarda bogʻdorchilik, sabzavotchilik, polizchilik hamda uzumchilik ham jadal rivojlantirilmoqda. Fermer va dehqonlar, tomorqa yer egalari kartoshka, sabzavot, turli bogʻdorchilik maxsulotlaridan moʻl-koʻl hosil yetishtirishmoqda.
> 
> — Anorboy Eshmatov, 

> Millardlab daromad olgan odam pulni sandiqda saqlamaydi, balki yangi ish o'rinlari yaratadi.
> 
> — Anorboy Eshmatov,

Mukofotlari
-----------

* "Shuhrat" medali (1999-yil)
* „Oʻzbekiston Respublikasida xizmat koʻrsatgan qishloq xoʻjaligi xodimi" unvoni (2004-yil)
* „El-yurt hurmati ordeni" (2009-yil)
* „Oʻzbekiston qahramoni" unvoni (2013-yil)

Manbalar
--------

1. 1 2 3  Muhammad Ali, Rahmon Qoʻchqor 2021, s. 174. sfn error: no target: CITEREFMuhammad\_Ali,\_Rahmon\_Qoʻchqor2021 (help)
2. ↑  „Звание «Герой Узбекистана» присвоено трем гражданам".  Gateta.uz (2013).
3. ↑  „Анорбой ЭШМАТОВ: Деҳқон ва фермерларнинг ғалабасини кўрдингизми?.." (uz) Jizzax Viloyati Hokimligi (2020).
4. ↑  „Жиззахда фермерлар кенгаши тузилди". *jizzax.adliya.uz*. Qaraldi: 12-sentabr 2023-yil.
5. ↑  „Iyul – qishloq xo‘jaligi ekinlari rivoji uchun muhim palla" (17-iyul 2023-yil). Qaraldi: 18-sentyabr 2023-yil.
6. ↑  „Человек, зарабатывающий миллиарды, не будет хранить деньги в сундуке, а создаст новые рабочие места" (ru). *repost.uz*. Qaraldi: 17-sentabr 2023-yil.

Adabiyotlar
-----------

Muhammad Ali, Rahmon Qoʻchqor va boshqalar*. Oʻzbekiston qahramonlari*. Toshkent: Adabiyot, 2021 — 216 bet. 11-avgust 2023-yilda qaraldi.
**Mavlono Ismatulloh** – (1503–1601) – tariqat va shariatning mashhur namoyandalaridan biri, shoir. Buxoro xonligida hukmronlik qilgan Shayboniylar sulolasi vakillari Koʻchkunchixon va Abdullaxon I davrida Samarqandda „Al’am ul-ulamo" vazifasini bajargan.
Mavlono Ismatulloh 1503-yilda Samarqandda tavallud topgan. Uning otasi Mavlono Mahmud ibn Neʼmatulloh boʻlgan. Mavlono Ismatulloh silsilasi Joʻyboriy xoʻjalarga borib taqaladi. Dastlabki taʼlimni u otasidan oladi va keyinchalik Samarqanddagi madrasada tahsil oladi. Nishopur, Balx shaharlariga sayohat qilib, naqshbandiya tariqati asoslarini, fors va arab tillarini oʻrganadi.
Sharafuddin Roqimiy asarida Mavlono Ismatulloh Xoja Orif Revgar Buxoriy avlodi ekanligi toʻgʻrisida yozgan.
Mavlono Ismatullohning fiqh va hadis ilmiga oid „Dar odobi tahorat", „Najot ul-qori dar qavoid ul-Qur’on", „Hoshiya bar shahri Aqoid", „Hoshiya bar shahri Mullo", fors tilida yozilgan „Zohiriy va botiniy bilimlar donishmandi" kabi asarlari mavjud .
Uning „Risolai raʼsiya", „Risolai husniya", „Suol va javobi mas’alai gʻaribiya", „Az azobi qabr to oxir" kabi risolalari ham mavjud. Ushbu asarlarda qazo va qadar, rizo, shaxs, ajrim, jamiyat, ziddiyat, jon va dunyo va boshqa bir qator diniy masalalarni uchratish mumkin. Mavlono Ismatullohning ilmiy risolalari boshlanish qismi roboiy, gʻazal, pand, roboiy bilan boshlangan. Mavlono Ismatulloh 1601-yilda vafot etgan boʻlib, qabri Xoja Ahror Valiy qabrining oʻng tomonida joylashgan.
Sharafuddin Roqimiy shayx vafoti munosabati bilan fors tilida 23 baytdan iborat marsiyani yozadi. Qosim Shayx u haqida shunday yozgan: „Mavlono Ismatulloh validiylar va laduniy ilmlar sohibidir".

Manbalar
--------

1. 1 2 3  Ҳамиджон Ҳотидий 2016, s. 368. sfn error: no target: CITEREFҲамиджон\_Ҳотидий2016 (help)
2. ↑  Шарафуддин Роқимий 1998, s. 138-139. sfn error: no target: CITEREFШарафуддин\_Роқимий1998 (help)
3. ↑  Ҳамиджон Ҳотидий 2016, s. 369. sfn error: no target: CITEREFҲамиджон\_Ҳотидий2016 (help)

Adabiyotlar
-----------

* Ҳамиджон Ҳотидий*. Тасаввуф алломалари*. Tошкент: Oʻzbekiston нашриёти, 2016 — 389 bet. ISBN 978-9943-28-669-6.
* Шарафуддин Роқимий*. Тарихи томм*. Tошкент: Маънавият нашриёти, 1998 — 155 bet.
**Bombo leguero** (ispancha: *Bombo legüero*, shuningdek uni ispancha: *Bombo criollo*  den ham atashadi. U asli Santyago del Estero provinsiyasida yaratilgan katta kreol barabani boʻlib, argentincha anʼanaviy baraban hisoblanadi. *Legüero* nomi uzunlik birligidan — ligidan kelib chiqqan va taxminan 5 kilometrga teng. Mazkur barabanning ovozi tekislikda, bir liga masofasida eshitiladi, deb ishonilgan.

U seibo daraxtining boʻsh ichli qattiq tanasidan yasalib, odatda echki, sigir, qoʻy yoki guanako (lama) terisi bilan qoplanadi. Baraban tovushiga chuqurlik qoʻshish uchun moʻyna terisining tashqi tomoni qoʻllaniladi. Baraban yevropacha eski harbiy barabaniga oʻxshash tuzilishga ega — landsknexttrommel (nemischa:). Ikki membranani taranglatish uchun teri bilaguzuk halqalariga oʻxshash narsa bilan mahkamlanadi. Barabanda yelka tasmasi ham mavjud.

Tovushlar yumshoq uchlari ega boʻlgan ikkita yogʻoch tayoqcha yordamida chalinadi. Zarbalar membranada ham, yogʻoch ramkada ham birdek qoʻllaniladi. Ushbu asbobni chaluvchi musiqachini *bombisto* deb atashadi.

Bombo leguero Argentina folklorining muhim elementi hisoblanib, Zamba va Chakarera xalq raqslari uchun, shuningdek, Lotin Amerikasining samba, salsa va shu kabi boshqa musiqiy janrlari musiqa uchun ham qoʻllaniladi.

Bombo leguero Lotin Amerikasining koʻplab musiqachilari tomonidan chalinadi: Los Chalchaleros, Tremor, Domingo Cura, Los Fronterizos, Carlos Rivero, Soledad Pastorutti va Mersedes Sosa.

Yana qarang
-----------

* Barabanlar roʻyxati kelib chiqishi boʻyicha

Manbalar
--------

1. ↑  „bombos criollos". 31-avgust 2011-yilda asl nusxadan arxivlandi. Qaraldi: 23-may 2022-yil.
2. ↑  Виды ударных — русские названия

Havolalar
---------

* Bombo leggeroni qanday oʻynashga misollar
* Bombo Leguero — YouTube
**Francesco Giuseppe Pollini** ( 1762-yil 25-mart– 1846-yil 17-sentabr ) italiyalik pianinochi, bastakor va akademik boʻlgan.

Hayoti
------

Pollini 1762-yilda Lyublyanada (hozirgi Sloveniya) shifokor oilasida tug'ilgan. U 1783-yilda Venaga koʻchib oʻtadi va u yerda Volfgang Amadeus Motsart talabasi boʻlgan. Pollini Lyublyanaga qaytib, u yerda qoʻshiqchi va aktyor sifatida qatnashgan. Italiya va bir qancha shaharlarida u pianinochi, skripkachi va opera qoʻshiqchisi sifatida tanilgan. 1790-yildan u asosan Milanda pianino oʻqituvchisi boʻlib ishlaydi, u yerda 1793-yilda Nikkolo Antonio Zingarellidan saboq olgan. U Parijda va Germaniya shaharlariga tashrif buyuradi. 1809-yildan Milan konservatoriyasida fortepiano professori; 1846-yilda Milanda vafot etgan.

Pollini zamondoshlari tomonidan yuqori baholangan; Vinchenzo Bellini unga *La sonnambula* operasini bagʻishlagan.

Faoliyati
---------

U virtuoz texnikani talab qiladigan pianino musiqasini yaratadi; kamera musiqasi; ikkita opera (*Il genio insubre* va *La casetta nei boschi*); *Stabat Mater* va boshqa cherkov musiqalarini yaratgan. Uning pianinochilar uchun qoʻllanmasi "Metodo pel clavicembalo" Milan konservatoriyasida darslik sifatida ishlatilgan.

Uch qoʻl effekti
----------------

U pianino chalishning uch qo'l effekti bilan bog'liq; uning tarjimayi holi *Musiqa va musiqachilar lug'ati* (1900-yil) asarida uni "Sigismond Thalberg klaviaturadan foydalanish orqali uzoq vaqt egallashini kutgan holda ixtirochi sifatida koʻrib chiqilishi mumkinligini yozgan. Uchta tayoq (Talbergning "Xudo qirolichani asrasin" va "Britaniyani boshqar" haqidagi Fantaziyasida boʻlgani kabi) - bu oʻyinchiga cholgʻuning oʻrta qismida taniqli ohangni saqlab turishga imkon beradi, shu bilan birga har bir qoʻl yuqorida batafsil parchalar bilan ishlaydi va uning ostida".Texnika haqiqatan ham Pollini tomonidan oʻzining "Uno de' trentadue Esercizi in forma di toccata" asarida yaratilgan koʻrinadi. 1820-yilda nashr etilgan ushbu asar Jiakomo Meyerberga bag'ishlangan; Asl nashrda Pollini tomonidan o'sha bastakorga atalgan so'zboshi mavjud boʻlib, unda Tokkataning tuzilishini tushuntiruvchi quyidagi parcha mavjud: "Men har xil ritmlar joʻrligi bilan birlashtirilgan, koʻproq yoki kamroq sodda va rang-barang xarakterdagi oddiy ohangni taklif qilishni taklif qilaman. Undan hamrohlikdan farqli ravishda kantilenada maʼlum bir ifoda va teginish bilan aniq farqlanishi mumkin".

Manbalar
--------

1. 1 2  "Pollini, Franz (Francesco) (1762-1846), Komponist, Pianist und Musikpädagoge" *Österreichisches Biographisches Lexikon*. Retrieved 22 July 2023.
2. 1 2  "Pollini, Franz (Francesco Giuseppe)"" *Oesterreichisches Muiklexikon online*. Retrieved 22 July 2023.
3. 1 2 3  Andoza:Cite Grove1900
**Bornholm jangi (1563) —** Shimoliy yetti yillik urush (1563 – 1570) davridagi ilk dengiz jangi hisoblanadi.

Jang
----

Ushbu dengiz jangi 1563-yil 30-mayda Bornholm yaqinida boʻlib oʻtdi. Daniya eskadroni Jacob Brockenhuus(1521 – 1577) qoʻmondonligi ostidagi edi va 10 ta kemadan iborat boʻlgan. Shvetsiya eskadroni esa Yakob Bagge (1502 – 1577) qoʻmondonligi ostida va 19 ta kemadan iborat boʻlgan. Ikki flot Bornholm yaqinida bir-biriga duch kelishdi. Brockenhuus faqat uchta kemani jangga olib kirdi. Kemalarning nomlari *Gerkules* 81 (tugʻdor), *Gektor* 38 va *Xyort* 46 boʻlgan. Uch marta oʻq otilgan, oʻqlardan bir donasi shved kemasiga tegdi. Soʻngra Shvetsiyakuchlari juda tezlik bilan Daniya kemalarini qurshab oldi va ularga hujum qildi. 4 soatlik jangdan soʻng kemalarning uchchalasini ham qoʻlga oldi.

Manbalar
--------

1. ↑  „Jacob Brockenhuus".  Dansk Biografisk Leksikon. Qaraldi: 1-may 2018-yil.
2. ↑  „Jakob Bagge".  Svenskt biografiskt lexikon. Qaraldi: 1-may 2018-yil.

Adabiyotlar
-----------

* Sundberg, Ulf (1998) *Svenska krig 1521-1814* (Hjalmarson & Högberg) ISBN 9189080149
* Stiles, Andrina (1992) *Sweden and the Baltic, 1523 – 1721* (Hodder & Stoughton) ISBN 0-340-54644-1
* Frost, Robert I. (2000) *The Northern Wars, 1558-1721*(Longman, Harlow) ISBN 0-582-06429-5
**Komil Ibrogimov** (1956-yil, 3-yanvar; Navoiy viloyati) — Oʻzbekiston qahramoni, Doʻstlik ordeni sohibi.

Tarjimai holi
-------------

Komil Ibrogimov 1956-yil 3-yanvar kuni Navoiy viloyatida tavallud topgan. 1974-yilda Karmana tumanida joylashgan Abu Ali ibn Sino nomidagi 30-umumta`lim maktabini bitirgan. 1974—1975-yillarda Navoiy shahridagi xunar-texnika bilim yurtida oʻqigan.
„Navoiyazot" ishlab chiqarish birlashmasida oʻz faoliyatini boshlagan. 2014-yilda „Oʻzbekenergo" davlat aksiyadorlik kompaniyasi tomonidan „Oʻzbekiston energetikasi faxriysi" unvoni bilan taqdirlangan. 1976—1979-yillarda harbiy xizmatni oʻtagan. 2009—2014-yillar oraligʻida Oʻzbekiston Liberal demokratik partiyasidan xalq deputatlari Navoiy viloyati kengashiga deputat sifatida saylangan. Navoiy shahridagi „Bunyodkor" MFY aholisini qiynab kelayotgan suv muammosini bartaraf etish maqsadida Charxpalak yasattirgan.

Mukofotlari
-----------

* Doʻstlik ordeni (1995-yil)
* Oʻzbekiston qahramoni (2008-yil)

Manbalar
--------

1. ↑  Muhammad Ali, Rahmon Qoʻchqor 2021, s. 146. sfn error: no target: CITEREFMuhammad\_Ali,\_Rahmon\_Qoʻchqor2021 (help)
2. ↑  „Ўзбекистон Қаҳрамонлари кимлар?". Qaraldi: 27-sentabr 2023-yil.

Adabiyotlar
-----------

Muhammad Ali, Rahmon Qoʻchqor va boshqalar*. Oʻzbekiston qahramonlari*. Toshkent: Adabiyot, 2021 — 216 bet. 11-avgust 2023-yilda qaraldi.